
PERKANČIOSIOS ORGANIZACIJOS ATSAKYMAI Į TIEKĖJŲ KLAUSIMUS

Siunčiame atsakymus į viešajame pirkime „Pastato techninės priežiūros ir remonto paslaugų pirkimas“ užduotus  tiekėjų klausimus.
Tiekėjų paklausimai:
Sveiki, susipažinus su sąlygomis iškilo klausimų:
1. Techninės specifikacijos 3.2.2 skyriaus 4 punkte nurodyta, kad gali reikėti daryti Šildymo sistemos praplovimus. Prašome nurodyti kiek pastate yra šilumos punktų ir kada buvo atliktas paskutinis Šildymo sistemos praplovimas?
Perkančiosios organizacijos (toliau -PO) atsakymas: 
Šilumos punktas yra vienas, paskutinis sistemos praplovimas atliktas 2019m.
2. Techninės specifikacijos 3.2.4 ir 3.2.5 (Vėdinimo, Vėsinimo ir oro kondicionavimo sistemų eksploatacija ir techninės priežiūros paslaugos) 16 punktuose nurodyta, kad bus mokamas mėnesinis mokestis, tačiau pasiūlymo formoje prie Vėdinimo, Vėsinimo ir oro kondicionavimo sistemų prašoma nurodyti valandinį įkainį (ne mėnesinį abonentą), pagal kuri bus užsakomos paslaugos. Prašome patikslinti pasiūlymo formą arba techninę specifikaciją.
PO atsakymas:
Kadangi vėdinimo ir oro kondicionavimo sistemų priežiūros paslaugoms būdingas sezoniškumas Pasiūlymo formos lentelėje 3.2.4 ir 3.2.5 p. prašome pateikti įkainį valandomis (preliminariai 36 val per 12 mėn.) Tiekėjui bus apmokama už  atliktas paslaugas per mėnesį atliktų paslaugų valandų skaičių padauginus iš valandinio įkainio. 
3. Pašome nurodyti kiek pastate yra Šalčio mašinų, vedinimo kamerų, kondicionierių ir jų išorinių blokų.
PO atsakymas:
Šalčio mašina – 1 vnt.
Vėdinimo kamerų – 6 vnt.
Kondicionierių – 25 vnt.
Įšorinių blokų – 28 vnt.
4. Techninėje specifikacijoje nurodyta, kad "Sutarties vertės dalis Eur be PVM, skirta paslaugų apmokėjimui pagal fiksuotą įkainį (TS punktai 3.2.1 – 3.2.6 p.** - 12 400. ** Perkamų paslaugų pagal fiksuotą įkainį bendra suma negalės viršyti 10 000,00 Eur be PVM.". Ar teisingai suprantame, kad pasiūlymo formoje nurodytų eilučių (3.2.1 + 3.2.2 + 3.2.3 + 3.2.4 + 3.2.5 + Kitos priežiūros paslaugos) bendra suma negali viršyti 10 000,00 Eur be PVM ? T. y. į 10 000,00 Eur be PVM sumą neįeina "Remonto paslaugos"?
PO atsakymas:
Techninėje specifikacijoje kainų lentelėje nurodyta Sutarties vertės dalis Eur be PVM, skirta paslaugų apmokėjimui pagal fiksuotą įkainį (TS punktai 3.2.1 – 3.2.6 p.**) - 12 400,00 yra teisinga. Suklysta po lentele pateiktoje išnašoje -**Perkamų paslaugų pagal fiksuotą įkainį bendra suma negalės viršyti 10 000,00 Eur be PVM. 
Vietoj 10 000,00 Eur be PVM turėtų būti 12 400,00 Eur be PVM. Atsiprašome už klaidą! 
Maksimali pirkimui skiriamų lėšų suma (Sutarties vertė) yra 24 800,00 Eur be PVM, ją sudaro: 
1) Sutarties vertės dalis  už paslaugas  pagal įkainį -12 400,00 Eur be PVM, į šią sumą įeina 3.2.1 + 3.2.2 + 3.2.3 + 3.2.4 + 3.2.5 + Kitos priežiūros paslaugos (3.2.6.p.) + Remonto paslaugos;
2) Sutarties vertės dalis  už prekes, reikalingas paslaugoms atlikti -10 000,00 Eur be PVM;
3) Sutarties vertės dalis, skirta trečios šalies išlaidų kompensavimui 2 400,00 Eur be PVM.
Iš viso 24  800,00 Eur be PVM. 
Atkreipiame dėmesį, kad pirkimo dokumentuose (SPS 18 p.) nurodyta, jog PO ekonomiškai naudingiausią pasiūlymą išrenka pagal mažiausią kainą. Apskaičiuota bendra pasiūlymo kaina nėra laikoma sutarties kaina, ji yra orientacinė ir bus naudojama tik pasiūlymams palyginti ir konkursą laimėjusiam dalyviui nustatyti. T. y.  pasiūlymo kaina gali būti didesnė, gali būti mažesnė ar lygi Maksimaliai pirkimui skiriamų lėšų sumai. Sutartis su laimėtoju bus sudaroma
24  800,00 Eur be PVM sumai, neįsipareigojant išpirkti visos numatytos sutarties vertės ir bus atsiskaitoma už faktiškai suteiktą paslaugų ar pristatytų prekių kiekį.




